Diari Oficial de la Generalitat Valenciana


Sumari del DOGV 8029, del 28-04-2017 (2017/3604)

RESOLUCIÓ de 27 d'abril de 2017, del secretari autonòmic de Presidència, sobre l'assignació del Fons de Cooperació Municipal de la Comunitat Valenciana corresponent a cada entitat beneficiària per a l'exercici pressupostari 2017.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3604


Data del document
:   27-04-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 27 d'abril de 2017, del secretari autonòmic de Presidència, sobre l'assignació del Fons de Cooperació Municipal de la Comunitat Valenciana corresponent a cada entitat beneficiària per a l'exercici pressupostari 2017. [2017/3604]  
I. El Decret 51/2017, de 7 d'abril, del Consell, pel qual es regula el Fons de Cooperació Municipal de la Comunitat Valenciana, té com a beneficiaris, d'acord amb l'article 5, tots els municipis i entitats locals menors de la Comunitat Valenciana.  
  
II. De conformitat amb el que estableix l'apartat 1 de l'article 7 del Decret 51/2017, de 7 d'abril, del Consell, pel qual es regula el Fons de Cooperació Municipal de la Comunitat Valenciana, l'assignació dels recursos econòmics que corresponga a cada entitat beneficiària s'efectuarà aplicant les regles de distribució següents:  
a) S'assignarà una quantitat fixa per cada un dels municipis i entitats locals menors.  
b) L'import restant del Fons es distribuirà en funció del nombre d'habitants de dret segons les xifres de població aprovades pel Govern que figuren en l'últim padró municipal vigent, ponderades pels següents coeficients correctors aplicables a cada un dels diferents trams poblacionals de cada entitat beneficiària:  
  
1. D'1 a 500 4,0  
2. De 501 a 1.000 3,0  
3. De 1.001 a 2.000 2,5  
4. De 2.001 a 5.000 2,0  
5. De 5.001 a 10.000 1,5  
6. De 10.001 a 20.000 1,0  
7. De 20.001 a 50.000 0,75  
8. De 50.001 a 100.000 0,50  
9. Més de 100.000 0,25  
  
A aquests efectes, no es computaran els habitants de les entitats locals menors en la població del municipi a què pertanguen.  
  
III. Als efectes d'allò que disposa la disposició addicional tercera i l'article 7.2 del Decret 51/2017, de 7 d'abril, del Consell, pel qual es regula el Fons de Cooperació Municipal de la Comunitat Valenciana, s'ha procedit a convocar la comissió de seguiment, la qual, en sessió de data 12 d'abril de 2017, ha pres coneixement de la proposta d'adjudicació.  
  
IV. En virtut d'allò que s'ha exposat, i ja que, de conformitat amb l'article 7.2 del Decret 51/2017, de 7 d'abril, del Consell, pel qual es regula el Fons de Cooperació Municipal de la Comunitat Valenciana, correspon a la persona titular del departament amb competències en matèria d'Administració local emetre la resolució d'adjudicació de conformitat amb les regles previstes en el decret mencionat, i reproduïdes en l'apartat II de la present resolució, i considerant l'atribució delegada mitjançant la Resolució de 12 de febrer de 2016, del president de la Generalitat, resolc:  
  
Primer  
Adjudicar els imports de la transferència corresponents al Fons de Cooperació Municipal de la Comunitat Valenciana per a l'exercici 2017, per una quantia global de quaranta milions d'euros (88.745.909 ?) a favor dels municipis i entitats locals menors de la Comunitat Valenciana, a càrrec del pressupost de la Generalitat Valenciana per a 2017, línia pressupostària T4230000 capítol IV del programa 125.10, Administració local i organització territorial del Consell.  
  
Els imports corresponents a cada entitat beneficiària s'adjudiquen de conformitat amb les regles de distribució següents definides en el decret:  
a) S'assigna una quantitat fixa de 3.000 euros per cada un dels municipis i entitats locals menors beneficiàries.  
  
b) L'import restant del Fons es distribueix en funció del nombre d'habitants de dret segons les xifres de població aprovades pel Govern que figuren en el Reial decret 636/2016, de 2 de desembre, ponderades pels següents coeficients correctors aplicables a cada un dels diferents trams poblacionals de cada entitat beneficiària:  
  
1. D'1 a 500 4,0  
2. De 501 a 1.000 3,0  
3. De 1.001 a 2.000 2,5  
4. De 2.001 a 5.000 2,0  
5. De 5.001 a 10.000 1,5  
6. De 10.001 a 20.000 1,0  
7. De 20.001 a 50.000 0,75  
8. De 50.001 a 100.000 0,50  
9. Més de 100.000 0,25  
  
A aquests efectes, no es computen els habitants de les entitats locals menors en la població del municipi a què pertanguen.  
La distribució del Fons de Cooperació Municipal de la Comunitat Valenciana per a 2017 es correspon amb els imports que figuren en l'annex d'aquesta resolució.  
  
Segon  
Abonar els imports assignats a cada entitat local beneficiària en dos pagaments, corresponents cada un d'ells al 50 % de l'import total. El primer abonament s'efectuarà dins del primer semestre de l'exercici 2017 i el segon, durant el següent semestre de l'indicat exercici.  
Aquests abonaments es realitzaran amb la comprovació prèvia del compliment per les entitats beneficiàries de l'obligació de presentar el compte general davant de la Sindicatura de Comptes de la Comunitat Valenciana en els termes establits en la normativa reguladora d'aquesta, així com d'haver-hi remés, si és el cas, el corresponent Pla economicofinancer en els termes disposats en la Llei orgànica 2/2012, de 27 d'abril, d'estabilitat pressupostària i sostenibilitat financera, a l'òrgan de la Generalitat competent en matèria de tutela financera de les entitats locals de la Comunitat Valenciana.  
  
Tercer  
Les entitats locals beneficiàries de les aportacions del Fons de Cooperació Municipal queden obligades, a més de les obligacions generals que els puguen afectar, a facilitar tota la informació que els siga requerida per la Sindicatura de Comptes i a sotmetre's a les actuacions de comprovació i seguiment de l'aplicació dels fons que estime pertinent la Generalitat.  
  
Quart  
La present resolució es publicarà en el DOGV i es notificarà individualment a cada entitat local beneficiària, d'acord amb allò que disposa la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, els interessats podran interposar, potestativament, un recurs de reposició davant del mateix òrgan que l'ha dictada en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 d'abril de 2017.- El secretari autonòmic de Presidència: Andreu Ferrer Bautista.